open-index/open-wikipedia-markdown huggingface dataset:
இழுவை ஆளி

**இழுவை ஆளி** என்பது ஒரு சங்கிலி அல்லது சரம்மூலம் ஆன ஒரு நிலைமாற்றி ஆகும்.

மின்சார ஒளி விளக்கு மற்றும் குமிழ்விளக்குக்கு இதன் பாெதுவான பயன்பாடு ஆகும். முகட்டு விசிறி மற்றும் இயந்திர சுவர் விசிறிகளை இயக்க நிலை மாற்று இயக்கி உபகரணங்கள் பெரும்பாலும் பயன் படுத்தப்படுகின்றன.  நிலை மாற்று இயக்கிகள் இரு-நிலைகளில் உள்ளன. (திறந்த அல்லது மூடப்பட்ட) அல்லது பல-நிலைகளில் உள்ளது. (விசிறிகளின் வெவ்வேறு இயக்க வேகம் அல்லது  விளக்குகளின் வெவ்வேறு வெளிச்ச நிலைகளை) கான பயன்படுகிறது.

சுவற்றின் உள்ளே பதிக்கப்பட்ட ஒரு நிலை மாற்றி  இரண்டு வகையான இரண்டு நிலையை மாற்றுகின்ற தன்மை காென்டது. (இரண்டு சந்தர்ப்பங்களில் நிலையான  திறந்த அல்லது மூடிய நிலைமை காென்டுள்ளது.) ஒரு வகை  மூடப்பட்டது (மாற்றாக திறந்த நிலை) முடிந்தஉடன் ஆரம்ப நிலைக்கு  செல்லப்படுசிறது. மற்ற வகை மூடப்பட்ட நிலைக்கு தானாக மாற வேண்டும் (அல்லது திறந்த நிலைக்கு).

ஒரு ஈரமான சூழலில், மின்சார  நிலை மாற்றிகள்  ஒரு பாதுகாப்புடன் உள்ளன.  பயன்படுத்தி ஏனெனில் பயனர் மின்சாரம் மூலத்தில் இருந்து  ஒரு குறிப்பிடத்தக்க தூரம்   கடந்து உள்ளார். இங்கு மின் கடத்தும் பாெருள், பருத்தி பாேன்ற மின் கடத்தா பாெருள்களால் காப்பிடப்பட்டுள்ளது.

வணிக ரீதியாகக் கிடைக்கும் பெரும்பாலான நிலை மாற்றிகள் ஒரு குறுகிய நீளம் அல்லது பந்து சங்கிலி, அமைப்பிலும் இருக்கலாம். பின்னர் என்னற்ற நிலை மதற்றிகளை இணைக்கலாம். இந்த நிலை மாற்றிகளை தயாாிக்க உலோகங்கள் அல்லது பிளாஸ்டிக்குகள் பயன்படுகின்றன. இவை வெவ்வேறு வடிவங்களிலும் கிடைக்கின்றன.

## வெளி இணைப்புகள்
* விசிறி இழுவைகள் 

பகுப்பு:மின் உறுப்புகள்
அடக்ட்டோமிக்ஸ்

**அடக்ட்டோமிக்ஸ் என்பது ஒரு முழு மரபணு சூழலில்  டி.என்.எ கலவை பற்றிய  கல்வியாகும். டி.என்.எ கலவைகள் டிஎன்ஏ சேர்மங்களில் சேதம் மற்றும் திடீர் மாற்றம் ஏற்படுத்துவனவாகும். இந்த பிறழ்வுகள் பல செல் உயிரினங்கள் புற்றுநோய், பிறப்புக் குறைபாடுகள் ஏற்படுத்தலாம்.அடக்ட்டோமிக்ஸ்  பற்றிய அறிவியல் டி.என்.எ.கலவைகளின்  இலக்கு வரிசையை அறிய முற்படுகிறது. **

அடக்டோம் என்ற்"சொல்"  ஒரு பத்திரிகை கட்டுரையில் 2005 இல் தோன்றியது . இது முதலில் டிஎன்ஏ கலவை தொடர்பானது என்றாலும்,   இப்போது புரதகலவைகள்  கண்டறிந்து கொள்வதற்காகச் செய்யும் முயற்சியை ஏற்றுக்கொள்ள வழிவகுக்கிறது. 

## மேற்கோள்கள்

பகுப்பு:மரபியல்
பகுப்பு:புற்றுநோயியல்
பூம்பாறை

**பூம்பாறை** என்பது இந்தியாவில், தமிழ் நாட்டின், திண்டுக்கல் மாவட்டத்தில் உள்ள கொடைக்கானலில்  இருந்து 18 கி.மீ. (11 மைல்) தொலைவில் உள்ள ஒரு மலை கிராமமாகும். இது  பழனி மலைகளின்  இதயம் போன்று இக்கிராமம் அமைந்துள்ளது. இது 1,920 மீட்டர் (6,300 அடி) உயரத்தில் அமைந்துள்ளது.

## மக்கள் தொகை
பூம்பாறை கிராமத்தில் 1,073 குடும்பங்கள் உள்ளன. இதில் 2,251 ஆண்கள் மற்றும் 2,205 பெண்கள் ஆவர்.

பூம்பாறை குழந்தை வேலப்பருக்கு புகழ் பெற்றது. ஊரில் உள்ள 1533 தொழிலாளர்களில், வாழ்வாதாரத்திற்கான வழிமுறைகளில் சாதாரண தொழிலாளர்கள் 841, வேளாண் பணியாளர்கள் 279, கைவினைஞர் 392, மாத சம்பளம் வாங்குவோர் 10 பேர், பிறர் 11 பேர் என்றுள்ளனர்.

## கல்வி
பூம்பறை கிராமத்தில் ஒரு ஊராட்சி ஒன்றிய துவக்கப் பள்ளியும், ஒரு அரசு உயர்நிலைப்பள்ளி மற்றும் டேனிஷ் நர்சரி மற்றும் துவக்கப்பள்ளி ஆகியவை உள்ளன. ஊரில் உள்ள 5-14 வயதுடைய 1531 குழந்தைகளில், 891 பேர் பள்ளிக்குச் செல்லவிலாமல், வேலைக்குச் செல்கின்றனர்,  136 பேர் பள்ளிக்கும் சென்று வேலைக்கும் செல்கின்றனர், 504 பேர் பள்ளிக்கு மட்டும் செல்கிறனர்.

## குழந்தை வேலப்பர் கோவில்
thumb|200x200px|குழந்தை வேலப்பர் சுவாமி கோயில்
இங்கு உள்ள குழ்ந்தை வேலப்பர் கோவில் (குழந்தை வேலாயுத சுவாமி திருக்கோவில்)   மூன்றாயிரம் ஆண்டுகள் வரலாற்றைக் கொண்டதாக கூறப்படுகிறது. இக்கோயிலில் உள்ள சிலையானது  போகர் என்னும் சித்தரால் நவபாசனத்தில் உருவாக்கப்பட்டது எனப்படுகிறது. இந்த கோயில் பழனி தேவஸ்தானத்தின் கீழ் வருகிறது. ஒவ்வொரு வருடமும் பூம்பாறை முருகனுக்கு தேர் திருவிழா  கொண்டாடப்படுகிறது. தைப் பூசத்திற்குப் பிறகு வரும் கேட்டை நட்சத்திரத்தன்று விழா நடைபெறுகிறது. பொதுவாக தை அல்லது மாசி மாதத்தில் இவ்விழா நடைபெறும்
thumb|200x200px|மேல் பழனி காப்புக் காட்டில் பூம்பாறையின் அமைவிடம்

## வெளிப்புற ஆதாரங்கள்
*Poombarai photo 1
*Poombarai photo 2
*Poombarai photo 3

## மேற்கோள்கள்

பகுப்பு:திண்டுக்கல் மாவட்டத்தில் உள்ள கிராமங்கள்
சுபர்னோ சத்பதி

வலது|thumb|சுபர்னோ சத்பதி
**சுபர்னோ சத்பதி** *(Suparno Satpathy)* இந்தியாவின் ஒடிசா மாநிலத்தின் சமூக-அரசியல் தலைவர் ஆவார். அவர் மறைந்த பழம்பெரும் ஒடிய எழுத்தாளர் பத்மபூஷன் காளிந்தி சரண் பனிகிராகியின் கொள்ளுப் பேரனாவார். மேலும்  மறைந்த பழம்பெரும் ஒடிய தலைமை அமைச்சர் நந்தினி சத்பதி மற்றும் மறைந்த தேவேந்திர சத்பதி ஆகியோரின் பேரனுமாவார்.
அவர் இந்தியாவில் சமூகப்பணியாற்றும் ஒரு முன்னணி இலாபநோக்கற்ற அமைப்பான திருமதி. நந்தினி சத்பதி நினைவு அறக்கட்டளையின் தலைவராவார். அவர் இந்திய அரசின் பஞ்சாயத்துராஜ் அமைச்சகத்தின் (PMYSA) ஒடிசா ஒருங்கிணைப்பாளராக 2007லிலிருந்து 2012 முடிய பதவிவகித்தார். இந்திய தேசிய காங்கிரசு கட்சியில் திசம்பர் 2006 முதல் 21 மார்ச் 2014 வரை அங்கத்தினராக இருந்தார். அவர் காங்கிரஸ் கட்சியிலிருந்து விலகிய மறுநாள் ஆமா ஒதிஷா கட்சியில் இணைந்தார்.

சுபர்னோ சத்பதி  2014 ஆம் ஆண்டில் இந்திய பாராளுமன்றத்திற்கு நடைபெற்ற பொதுதேர்தலில் தேன்கனல் நாடாளுமன்றத்தொகுதியில் போட்டியிட்டு தோல்வியடைந்தார். சுபர்னோ சத்பதி சமூக அரசியல் சார்ந்த மற்றும் சுற்றுச்சூழல் பிரச்சனைகள் குறித்த கட்டுரைகள் எழுதுவதில் திறமைமிக்கவராக விளங்கினார் .

## மேற்கோள்கள்

பகுப்பு:1973 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:ஒடிசா அரசியல்வாதிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
செஸ்டர் கவுண்டி வரலாற்று கழகம்

**செசுட்டர் கவுண்டி வரலாற்றுக் கழகம்** 1893 ஆம் ஆண்டில் நிறுவப்பட்ட இலாபமற்ற வரலாற்றுக் கழகமாகும். செசுட்டர் கவுண்டி, பென்சில்வேனியாவும் சுற்றியுள்ள பகுதிகளின் வரலாற்றைத் திரட்டி, காப்பாற்றுவதற்கும், வெளிப்படுத்துவதற்கும்  உருவாக்கப்பட்டது. வரலாற்றுக் கழகம், 225 மேற்கு பெருந்தெருவில் உள்ள மேற்கு செசுட்டர் நகரத்தில் அமைந்துள்ளது.

## வரலாறு
டாக்டர்  இராபர்ட்டு  உலுகென்சு என்பவர் 2011 முதல் 2015 வரை செசுட்டர் கவுண்டி வரலாற்றுக் கழகத்தின் தலைவராகப் பணியாற்றினார் . இவர்  உலுகென்சு சமூகத்தின் கட்டிடங்கள் பேணல், பிற வசதிகளைப் புதுப்பித்தல், அழகுபடுத்துவதை மேற்பார்வையிட்டார். கழகத்துக்கான அரசு நல்கைகளை அவர் வாங்கினார்'  டெய்லி லோக்கல் நியூஸ் இதழில் ஒரு வரலாற்றுக் கட்டுரையை வெளியிட்டார்.

## கட்டிடம்
thumb|1870 களில் தோட்டக்கலை முற்றம்
வரலாற்று மையம் 56,000 சதுர அடி பரப்பு கொண்டதாகும். இதில் வரலாற்றுக் கழகம் அமைந்துள்ளது. இதில் இரண்டு இணைப்புக் கட்டிடங்கள் உள்ளன.

1848 ஆம் ஆண்டில் புகழ்பெற்ற கட்டிடக்கலைஞர் தாமஸ் யூ. வால்டர் வடிவமைத்த பழைய கட்டிடம், தோட்டக்கலை மண்டபம் என அழைக்கப்பட்டது. இது 1852 பென்சில்வேனியா மகளிர் உரிமைகள் மாநாட்டின் தளமானது.

1979 ஆம் ஆண்டில்  இந்தக் கட்டிடங்கள் நவீனமயமாக்கப்பட்டன, மேலும், இது 500,000 கையெழுத்துப் படிகள், 80,000 புகைப்படங்கள்,  20,000 தொகுதிகளைக் கொண்டுள்ளது. வரலாற்று இடங்கள் பற்றிய தேசியப் பதிவு 2006 இல் "அமெரிக்காவின் டஜன் கணக்கான தனிச்சிறப்புள்ள இடங்களில்" ஒன்றை, மேற்கு செசுட்டர் என்று பெயரிட்டது.

## மேற்கோள்கள்

## வெளி இணைப்புகள்
*

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:பென்சில்வேனியா
அந்தோனியோ பெர்னாண்டசு

**அந்தோனியோ கேட்டானோ பெர்னாண்டசு** (*Antonio Caetano Fernandes*) இந்திய தேசிய காங்கிரஸ் கட்சியின் கோவா சட்டமன்றத்தில் சாண்டா குரூஸ் தொகுதியின் சட்டமன்ற உறுப்பினர்.. இவர் சாண்டா குரூஸில் உள்ள செகுண்ட்டோ பைரோவில் வாழ்கிறார். 2017 தேர்தலில் இவர் இந்திய தேசிய காங்கிரசின் சார்பில் போட்டியிட்டு வெற்றி பெற்றார். முன்னாள் ஆட்சியாளர் அனானசியோ மான்செரேட்டிற்கு பதிலாக அவர் பதவி ஏற்றார். அனானசியோ மான்செரேட்டி கட்சி எதிர்ப்பு நடவடிக்கை காரணமாக 2015 ஆம் ஆண்டில் இந்திய தேசிய காங்கிரஸ் கட்சியிலிருந்து வெளியேற்றப்பட்டார்.

## மேற்கோள்கள்

பகுப்பு:கோவா அரசியல்வாதிகள்
பகுப்பு:வாழும் மக்கள்
பகுப்பு:கோவா சட்டப் பேரவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
கானேக் அணை

**கானேக் அணை** (*Khaneh Dam*) ஈரான் நாட்டின் மேற்கு அசர்பைசானின் சல்மாசு மாகாணத்தில் இடம்பெற்றுள்ள லேகெசுதான் கிராமபுற மாவட்டத்தில் இருக்கும் ஓர் கிராமம் ஆகும். கானேடம், கானாசாம், கானாடேம், கானேக் சாம் என்று பல பெயர்களால் இக்கிராமம் அறியப்படுகிறது. 2006 ஆம் ஆண்டின் மக்கள் தொகைக் கணக்கெடுப்பின்படி இக்கிராமத்தின் மக்கள்தொகை 264 நபர்களைக் கொண்ட 68 குடும்பங்கள் ஆகும்.

## குறிப்புகள்

பகுப்பு:ஈரானின் நீர்நிலைகள்
தோடர் வேலைப்பாட்டு துணி

**தோடர் வேலைப்பாட்டு துணி** (*Toda Embroidery*) (அதிகாரப்பூர்வமாக **பூத்துக்குளி** என்று அழைக்கப்படுகிறது) நியூஸ்18 தமிழ் எனப்படுவது தமிழ்நாட்டின், நீலகிரி மலைப் பகுதியில் வாழும் பழங்குடி இனத்தவர்களான தோடர்கள் அணியும் சால்வைத் துணி ஆகும். இவர்கள் விழாக் காலங்களிலும், திருமணம், இறுதிச் சடங்குகளின் போதும் இதை அணிவர். இந்தத் துணி தனித்துவம் மிக்கதாக இருக்கிறது. இது சர்வதேச அளவில் புகழ்பெற்றதாக உள்ளது.

## சிறப்பு
கையால் நெய்யப்படும் வெள்ளைநிற துணிமீது, நூல்களின் எண்ணிக்கைக்கு ஏற்ப எம்ப்ராய்டரி எனப்படும் துணி வேலைப்பாடுகள் செய்யப்படுகிறது. சுமார் ஒன்பது அடி நீளம் கொண்ட  எம்ப்ராய்டரியின் நுனிப்பகுதி சிவப்பு மற்றும் கருப்பு நிற முடிச்சுகள் கொண்டது. இந்தத் துணி வேலைப்பாடு பெரும்பாலும் துணியின் பின் பக்கமாக செய்வதால், துணியின் முன்புறம் அது புடைப்பாக வந்து துணிக்கு மெருகூட்டுகிறது. இந்தத் துணி வேலைபாடு கலைப் பாரம்பரியமாக தலைமுறைகளுக்கு கைமாறி வருவதால் இதெற்கென தனி வழிகாட்டு புத்தகங்கள் என எதுவும் இல்லை. இந்த ஆடையில் மரபாக ஆறு, தேன்கூடு, மயில், சூரியக் கதிர்கள், பூ என தங்கள் வாழ்வுடன் ஒன்றிய விசயங்களை மட்டும் வேலைப்பாடாக செய்கின்றனர். இதில் பெரும்பாலும் கருப்பு, சிவப்பு வண்ணங்களே பயன்படுத்தப்படுகின்றன. பொதுவாக ஒரு சால்வை தைக்க குறைந்தது 15 முதல் 20 நாட்கள் எடுத்துக் கொள்கின்றனர்.

தற்போது உடம்பை சுற்றி போர்த்தப்படும் துணிகள் மட்டும்மல்லாது, சுவர் அலங்காரங்கள், மேசை விரிப்புகள், தோள் பைகள் போன்றவற்றிலும், இந்த தோடா வேலைப்பாடுகள் செய்யப்படுகின்றன.

## புவிசார் குறியீடு
பூத்துக்குளி சால்வைக்கு, புவிசார் குறியீடு வழங்கப்பட்டு, அங்கீகாரம் வழங்கப்பட்டுள்ளது..

## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்

## மேற்கோள்கள்

பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழர் பண்பாடு
பகுப்பு:தமிழ்நாட்டுப் பொருளாதாரம்
பகுப்பு:இந்தியப் பூப்பின்னல்
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பரஸ்நாத் மலை

**பரசுநாத் சிகரம்** (*Parasnath*) என்பது பரசுநாத் மலைத்தொடரிலமைந்துள்ள மலைச்சிகரம் ஆகும். இந்த மலைச்சிகரம், இந்தியாவின் சார்க்கண்டு மாநிலத்தின் கிரீடீஹ் மாவட்டம் (ஹசாரிபாக் மாவட்டம்), சோட்டா நாக்பூர் மேட்டுநிலத்தின் கிழக்கு முனையில் அமைந்துள்ளது. இந்த மலையானது இங்கு முக்திபெற்ற 23ஆம் சைனத் தீர்த்தங்கரர் பார்சுவநாதரின் பெயரால் அழைக்கப்படுகிறது. இம்மலையுச்சியில் ஒரு சமணக் கோயிலொன்று காணப்படுகிறது. இப்பகுதியில் வாழும் சந்தாலிகள் மற்றும் இதர பூர்வ குடிகளால் இம்மலை (மாரங்கு புரூ (மகா மலை) என அழைக்கப்படுகிறது.

## நிலத்தியல்

## சார்க்கண்டின் மிக உயரமான இடம்
1365 மீட்டர் உயரத்தில் உள்ள பராசுநாத் சிகரம் சார்க்கண்ட் மாநிலத்தில் உள்ள மிக உயரமான மலை சிகரமாகும். மேலும் இது கோட்பாட்டளவில் (ஒரு முழுமையான தெளிவான ஐடேயில் நேரடி பார்வை மூலம்) எவரெசுட் சிகரத்துடன் 450 கிமீ தொலைவில் உள்ளது. 

மலை உச்சியில் "சுவர்ண பத்ர கூட்" ("தங்க கருணையின் குடிசை") என்று அழைக்கப்படும் ஒரு அழகான ஜெயின் கோவில் உள்ளது. இக்கோயில் பளிங்குக்கல்லால் ஆனது. மலையில் ஜல் மந்திர் என்று அழைக்கப்படும் மற்றொரு பளிங்கு ஜெயின் கோவிலும் உள்ளது.

பரசுநாத் தொடருந்து நிலையத்திலிருந்து இந்தச் சிகரத்தினை எளிதாக அணுகலாம்.

## ஜெயின் பாரம்பரியம்

பரசுநாத் ஜெயின் சமூகத்தினருக்கு மிகவும் புனிதமான மற்றும் மரியாதைக்குரிய தலங்களில் ஒன்றாகும். இவர்கள் இதை *சாம்ட் சிகார்* என்று அழைக்கிறார்கள். இது ஒரு முக்கிய யாத்திரை தலமாகும். சமணர்களின் 24 தீர்த்தங்கரர்களில் 20 பேர் பார்ஷ்வநாத மலையில் நிர்வாணம் பெற்றனர். 

மலையில், சிகர்ஜி ஜெயின் கோயில்கள் உள்ளன. இது ஒரு முக்கியமான *தீர்த்தக்ஷேத்திரம்* அல்லது ஜெயின் புனித வழிபாட்டுத் தளமாகும். ஒவ்வொரு தீர்த்தங்கரருக்கும் மலையில் ஒரு சன்னதி (கும்டி அல்லது தோங்க்) உள்ளது.

ஜைன கோவில் மகத மன்னர் பிம்பிசாரால் கட்டப்பட்டதாக நம்பப்படுகிறது. கன்னிங்காம் கிராமத்தில் உள்ள கல் கட்டமைப்புகள், கிமு 2ஆம் நூற்றாண்டைச் சேர்ந்த பௌத்த தூபியின் எச்சம் என்று விவரிக்கப்படுகிறது. இந்த இடம் கன்னிங்காம் என்பவரால் குறிப்பிடப்பட்டிருந்தாலும், இன்றுவரை எந்த அகழ்வாராய்ச்சியும் நடைபெறவில்லை.

பராசநாத்தின் பழங்கால சிலை பால்கஞ்ச் பள்ளத்தாக்கில் அமைந்துள்ளது. இந்த சிலை 2500 ஆண்டுகள் பழமையானது என்று நம்பப்படுகிறது.

## படங்கள்

File:Footprint at Parshwanath Tonk, Shikharji.jpg|பரசுநாத்தின் சரண் பாதுகா
File:Tonk SHRI 10008 PARASNATH BHAGVAN.jpg|"சுவர்ண பத்ர கூட்" மலை உச்சியில் உள்ள பகவான் பரசுநாத் கோவில்
File:Shikharji Notice.jpg|மலையில் அறிவிப்பு பலகை
File:Sitanala at Parasnath Hill.jpg|மலையில் உள்ள அருவி 
File:Shikharji Jain temple.jpg|"ஜல் மந்திர்" மலை மீது ஒரு ஜெயின் கோவில்
File:Valley parasnath temple.jpg|பள்ளத்தாக்கில் கோயில்கள்
File:Pushpadanta idol, Shikharji.jpg|புசுபதாந்த பகவான்


## மேலும் காண்க
* இந்திய மலைகளின் பட்டியல்
## மேற்கோள்கள்

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய மலைகள்
பகுப்பு:சார்க்கண்டு
இமாச்சலப் பிரதேச சட்டமன்றத் தேர்தல், 1993

இமாச்சலப் பிரதேசத்தில் உள்ள 68 தொகுதிகளின் உறுப்பினர்களைத் தேர்ந்தெடுப்பதற்காக செப்டம்பர் 1993 இல் இமாச்சலப் **[[இமாச்சலப் பிரதேச சட்டமன்றம்|பிரதேச சட்டமன்றத்திற்கு]]** தேர்தல் நடைபெற்றது. இந்திய தேசிய காங்கிரசு வாக்குகளின் அடிப்படையில் பெரும்பான்மையான இடங்களை வென்றது மற்றும் அதன் தலைவர் வீரபத்ர சிங் இமாச்சல பிரதேசத்தின் முதல்வராக இரண்டாவது முறையாக நியமிக்கப்பட்டார். இந்திய எல்லை நிர்ணய ஆணையத்தின் பரிந்துரையின்படி தொகுதிகளின் எண்ணிக்கை 68 ஆக நிர்ணயிக்கப்பட்டது.

## முடிவுகள்

ஆதாரம்:   ஹிமாச்சல் பிரதேஷ்  1993 சட்டமன்ற  தேர்தல் புள்ளிவிவர அறிக்கை

## சான்றுகள்

## வெளி இணைப்புகள்
* தலைமை தேர்தல் அதிகாரி, ஹிமாச்சல் பிரதேஷ்

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:இமாச்சலப் பிரதேச சட்டமன்றத் தேர்தல்கள்
லூயிஸ் ப்ரூட்டோ பார்பசோ

**உலூயிசு புரூட்டோ பார்போசா** *(Luis Proto Barbosa)* கோவா மாநிலத்தில் பிறந்த ஒரு இந்திய அரசியல்வாதி ஆவார். 1990 இல் எட்டு மாதங்களுக்கு கோவா முதலமைச்சராக பணியாற்றினார்.

பார்போசா இந்தியத் தேசியக் காங்கிரசில் உறுப்பினராக இருந்தார். 1967 ஆம் ஆண்டின் வரலாற்று கருத்துக் கணிப்பில் கணிசமான பங்கை அவர் வகித்தார். போர்த்துகீசிய ஆட்சிக்கான கோவாவின் விடுதலைக்குப் பிறகு முதல் சட்டமன்ற உறுப்பினராக தேர்ந்தெடுக்கப்பட்ட உறுப்பினர்களில் ஒருவராவார். அவர் ஒரு மருத்துவர் ஆவார். பார்போசா 18 உறுப்பினர்கள் மகாராஷ்டிரவதி கோமாண்டக் கட்சியுடன் கூட்டணியில் சேருவதன் மூலம்  காங்கிரசின் தவறுதலான ஒரு கூட்டணி அரசாங்கத்திற்குத் தலைமை தாங்கினார்.

## குறிப்புகள்


## வெளி இணைப்புகள்
* கோவா சட்டமன்றம் - முதல்வர் விவரம், உத்தியோகபூர்வ பதிப்பு 

பகுப்பு:1927 பிறப்புகள்
பகுப்பு:2011 இறப்புகள்
பகுப்பு:கோவா முதலமைச்சர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
1983 இல் இலங்கை

1983 ஆம் ஆண்டில் இலங்கையில் நடந்தது நிகழ்வுகள் பின்வருமாறு பட்டியலிடுகிறது.

## பொறுப்பு வகிப்பு
* சனாதிபதி: ஜே. ஆர். ஜெயவர்த்தன

## நிகழ்வுகள்
* இலங்கையின்  இராணுவ ரோந்துப் படையின்மீதான தாக்குதலுக்குப் பின்னர், கறுப்பு யூலை கலவரங்களில் 1000 தமிழ் இன மக்கள் கொல்லப்பட்டனர். தமிழர்களின் வீடுகள், கடைகள் எரிக்கப்பட்டதாலும், சுமார் 150,000 பேர் தங்கள் எதிர்காலத்தை இழந்தனர்.
* இலங்கைத் உள்நாட்டுப் போர் இரண்டு தசாப்தங்கள் நீடிக்க மிக முக்கிய காரணமான யூலை 23  அன்று தமிழ்ச் சிறுபான்மையினருக்கும் சிங்கள பெரும்பான்மைக்கும் இடையில் இனவாத பதட்டங்கள் தொடங்கின.

## குறிப்புகள்

:a.  Gunaratna, Rohan. (1998). Pg.353, *Sri Lanka's Ethnic Crisis and National Security*, கொழும்பு: South Asian Network on Conflict Research. 

## ஆதாரங்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பாண்டுரங் மட்கைகர்

**பாண்டுரங் அர்ஜுன் மட்கைகர்** (Pandurang Arjun Madkaikar) ஒரு இந்திய அரசியல்வாதியும் மற்றும் கோவா அரசின் முன்னாள் அமைச்சரும் ஆவார் பாரதிய ஜனதா கட்சியின் உறுப்பினர் ஆவார். வடக்கு கோவாவின் கம்பர்ஜுவா தொகுதியிலிருந்து கோவா சட்டமன்றத்திற்குத் தேர்ந்தெடுக்கப்பட்ட உறுப்பினர் ஆவார்.

## தனிப்பட்ட வாழ்க்கை
இவர் 1964 ஆம் ஆண்டு செப்டம்பர் மாதம் 10 ஆம் நாள் பிறந்தார். இவரின் மனைவி ஜனிதா பழைய கோவா கிராம ஊராட்சியின் தலைவராக இருந்தார்.
## அரசியல் வாழ்க்கை
மட்கைகர் முதன் முதலில் 2002 ஆம் ஆண்டு மகாராட்டிரவாதி கோமந்த கட்சி சார்பாக போட்டியிட்டு கம்பர்ஜுவா தொகுதியில் போட்டியிட்டு  கோவாவின் சட்டமன்றத்திற்குத் தேர்ந்தெடுக்கப்பட்டார். மேலும், மனோகர் பாரிக்கர் தலைமையிலான கூட்டணி அரசின் போக்குவரத்துத் துறை அமைச்சரானார். 2003 ஆம் ஆண்டு இவர் பாரதிய ஜனதா கட்சியில் இணைந்தார். 2005 ஆம் ஆண்டு சனவரி மாதத்தில், மட்கைகருக்கு வருவாய் மற்றும் எழுதுபொருள்கள் & அச்சுத்துறை போன்றவையும் கூடுதலாக ஒதுக்கப்பட்டன.

29 சனவரி 2005 அன்று தனது சட்டமன்ற உறுப்பினர் பதவியிலிருந்து விலகியதோடு அல்லாமல் இவர் இந்திய தேசிய காங்கிரசு கட்சியில் சேரும் பொருட்டு  பாரதிய ஜனதா கட்சியிலிருந்து விலகினார். இதன் காரணமாக மனோகர் பாரிக்கர் அமைச்சகம் சீர்குலைந்தது. 2005 ஆம் ஆண்டு கம்பர்ஜுவா தொகுதிக்கான இடைத்தேர்தலில் இந்திய தேசிய காங்கிரசு கட்சியின் சார்பில் போட்டியிட்டு மீண்டும் கோவா சட்டமன்றத்தின் உறுப்பினரானார். இவர் பிரதாப் சிங் ரானே அமைச்சரவையில் போக்குவரத்து, நீர்வழிப் பயணம் மற்றும் இளைஞர் விவகாரம் ஆகிய துறைகளுக்கான அமைச்சராக இணைத்துக் கொள்ளப்பட்டார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
திருமதி வுட்ஹாம்

**திருமதி வுட்ஹாம்** (முன்னாள் ஸ்மித்; நீ ஸ்பென்சர்) டப்ளின் மற்றும் லண்டன் இருவரும் "பக் ஸ்பென்சர்" புனைபெயர் கொண்ட ஒரு பொழுதுபோக்குப் பணிப்பாளர் ஆவார்.

இங்கிலாந்தில் 1743 ஆம் வருடம் அல்லது பிற்பகுதியில் ஸ்பென்சர் என்று பெயர் பெற்றார். தாமஸ் ஆர்ன்னின் கீழ் படித்து, 1750 களில் ஸ்மோக் ஆலி தியேட்டரில் தோன்றினார். அவர் தனது கோமாஸில் நடித்தார்.

1770 களின் முற்பகுதியில், மேரிபொன் தோட்டங்களில் அவர் நிகழ்த்தினார். லண்டனில் இருந்து டப்ளினில் அயர்லாந்து சென்றார். வூம்ம் ஸ்மித் என்ற பெயருடன் ஒரு பெயரை மணந்தார். அவள் ஒரு மகள் இருந்தாள். திரு ஸ்மித் இறந்தார், அவருடைய விதவையானது வுட்ஹாம் என்ற பெயருடன் ஒருவரை மணந்தார். இறுதியில், அவர்கள் விவாகரத்து செய்தனர். அவள் மகள் குடும்பத்துடன் வாழ்ந்தாள். பிப்ரவரி 2, 1803 அன்று ஆஸ்லே தியேட்டரில் தீ விபத்து மற்றும் தீக்காயங்கள் இறந்துவிட்டதாக திருமதி. வூம்ம் இறந்துவிட்டார். அவள் நெருப்பினால் எச்சரிக்கை கேட்டாள், கதவு (அல்லது சாளரம்) எதிர்பார்த்துக் கொண்டிருக்கும் ஆனால் ஒரு ஆடைக்குத் திரும்பினாள் அல்லது கடந்த இரண்டு இரவுகளில் வீட்டின் ரசீதுகள், அவை அவற்றில் இருந்தன. அவள் புகைப்பிடித்தால் இறந்தார். அவரது உடல் அடக்கம் செய்யப்படுவதற்கு சிறிது எஞ்சியிருந்தனர். ஜென்டில்மேன் பத்திரிக்கையில் "வூட்ஹாம்" என்று தோன்றிய அவரது குடும்பப் பெயர் மாண்ட்ரீ மிரர் "வுட்மேன்" என வழங்கப்பட்டது, மேலும் "மிஸ்ஸ் வுட்மேன்" என்ற பெயரில் இதே போன்ற ஒரு நடிகை செயலிழந்திருக்கலாம்t.

1806 ஆம் ஆண்டில் பிலடெல்பியாவில் திருமதி வுட்ஹாம் என்றழைக்கப்படும் "இங்கிலாந்திலிருந்து" ஒரு நடிகை இருந்தார், இவர் அவரது நகைச்சுவை மற்றும் இசை திறமைகளுக்கு பணியாற்றினார்.

## குறிப்புகள்

பகுப்பு:1743 பிறப்புகள்
பகுப்பு:1803 இறப்புகள்
இருகூர் சந்திப்பு தொடருந்து நிலையம்

**இருகூர் சந்திப்பு** (*Irugur Junction railway station*, நிலையக் குறியீடு:*IGU*) என்பது இந்தியாவின், தமிழ்நாடு மாநிலத்தில், கோவையில் உள்ள இருகூரில் அமைந்துள்ள ஒரு தொடருந்து நிலையமாகும்.

இந்த நிலையம் இரண்டு நடைமேடைகளை கொண்டுள்ளது.

## மேற்கோள்கள்

## வெளி இணைப்புகள்
* தென்னக இரயில்வேயின் அதிகாரப்பூர்வ வலைத்தளம்

பகுப்பு:தமிழகத் தொடருந்து சந்திப்புகள்
பகுப்பு:கோயம்புத்தூரில் உள்ள தொடருந்து நிலையங்கள்
பகுப்பு:சேலம் தொடருந்து கோட்டம்
டேனியல் அமடோர் கேக்சியோலா

**டேனியல் அமடோர் கேக்சியோலா** (*Daniel Amador Gaxiola*) (பிறப்பு 4 செப்டம்பர் 1956) என்பவர் சினலோவாவின் எலோடாவில் வாழும் மெக்சிகோவைச் சார்ந்த ஒரு அரசியல்வாதி ஆவார். இவர் நிறுவன புரட்சிக்கட்சியைச் (Institutional Revolutionary Party) சேர்ந்தவர். மெக்சிகன் காங்கிரஸ் சபையின் துணைத் தலைவர்களின் அவையில் 1 செப்டம்பர் 2006 முதல் 31 ஆகத்து 2009 வரை பதவி வகித்தார். மேலும், இவர் சினலோவா எலோடாவின் நகரவைத் தலைவராக 1 சனவரி 2002 முதல் 31 திசம்பர் 2004 முடிய பதவியில் இருந்தார்.

## மேற்கோள்கள்

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
இந்தியாவில் தாவரவியல் தோட்டங்களின் பட்டியல்

ஒரு தாவரவியல் பூங்கா என்பது தாவரங்கள், குறிப்பாக ஃபெர்ன்கள், கூம்புகள் மற்றும் பூக்கும் தாவரங்கள் ஆகியவை வளர்ந்து, ஆராய்ச்சி மற்றும் கல்விக்கான நோக்கத்திற்காக காண்பிக்கப்படுகின்றன.
இது பூங்காக்கள் மற்றும் மகிழ்ச்சியான தோட்டங்களில் இருந்து வேறுபடுகிறது, இங்கு வழக்கமாக அழகான மலர்களுடன் தாவரங்கள் பொதுமக்களுக்கு இனிமை தரும் நோக்கில் வளர்க்கப்படுகின்றன.  தாவரங்களில் நிபுணத்துவம் பெற்ற தாவரவியல் தோட்டங்கள் சில நேரங்களில் அர்போரேட்டா என குறிப்பிடப்படுகின்றன. 
அவை அவ்வப்போது உயிரியல் பூங்காக்களுடன் தொடர்புபடுத்தப்படுகின்றன..

## தாவரவியல் தோட்டங்களின் பட்டியல்

## மேலும் காண்க
* ஆரிட் ஃபாரஸ்ட் ரிசர்ச் இன்ஸ்டிடியூட் வனவியல் ஆராய்ச்சி மற்றும் கல்வி இந்திய கவுன்சில் தாவரவியல் தோட்டங்களின் பட்டியல் சுற்றுச்சூழல் மற்றும் வனத்துறை அமைச்சகம் (இந்தியா)

## மேற்கோள்கள்
* www.chandigarhenvis.gov.in 
* www.chandigarh.gov.in

## வெளி இணைப்புகள்
* Botanic Garden Conservation International's garden search database
இமாச்சலப் பிரதேச சட்டமன்றத் தேர்தல், 1977

இமாச்சலப் பிரதேசத்தில் 1977ஆம் ஆண்டு **[[இமாச்சலப் பிரதேச சட்டமன்றம்|சட்டமன்றத்]]** தேர்தல் நடைபெற்றது.

## முடிவுகள்

ஆதாரம்:

## சான்றுகள்

## வெளி இணைப்புகள்
* தலைமை தேர்தல் அதிகாரி, ஹிமாச்சல் பிரதேஷ்

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:1977 தேர்தல்கள்
பகுப்பு:இமாச்சலப் பிரதேச சட்டமன்றத் தேர்தல்கள்
லிவி

**லிவி** (*Livy*) என அழைக்கப்படும் **டைட்டசு லிவியசு** (*Titus Livius*; கிமு 59 – கிபி 17), பண்டைய உரோமை வரலாற்றாளர் ஆவார். இவர் உரோமின் புராணக் கதைகளில் இருந்து கிமு 753 இல் உரோம் நகரம் நிறுவப்பட்டது முதல், தனது காலத்தில் அகசுட்டசு பதவியேற்கும் வரை வரை அப் ஊர்பி கொண்டிட்டா என்ற தலைப்பில் உரோம், மற்றும் உரோமை மக்களின் நினைவுச்சின்ன வரலாற்றை எழுதினார். லிவி யூலியோ குளோடிய மரபின் உறுப்பினர்களுடன் பழகியவர், அத்துடன் அகசுட்டசின் நண்பரும் ஆவார். அகசுட்டசின் இளம் பேரனும், வருங்காலப் பேரரசருமான குளோடியசு, இவ்வரலாற்றை எழுதுவதற்கு லிவிக்கு அறிவுறுத்தினார்.

## லிவியின் படைப்புகள்
நாகரிகத்தின் அடித்தளத்திலிருந்து என்று பெயரிட்டார். 142 தொகுதிகளை கொண்டதாகும், இவற்றுள் 35 தொகுதிகளே கிடைத்துள்ளது.

## குறிப்புகள்

## மேற்கோள்கள்

## வெளி இணைப்புகள்
* Works by Livy at Perseus Digital Library
* 
* 
* 
*  

பகுப்பு:கிமு 1ஆம் நூற்றாண்டு பிறப்புகள்
பகுப்பு:வரலாற்றாளர்கள்
அன்பில் பொய்யாமொழி

**அன்பில் பொய்யாமொழி** (*Anbil Poyyamozhi*, இறப்பு: 28 ஆகத்து 1999) ஒர் இந்திய அரசியல்வாதியும் மற்றும் தமிழ்நாட்டின் முன்னாள் சட்டமன்ற உறுப்பினரும் ஆவார். இவர் முன்னாள் திராவிட முன்னேற்றக் கழக அமைச்சர், அன்பில் பி. தர்மலிங்கத்தின் மூத்த மகனும், அன்பில் பெரியசாமியின் அண்ணனும் ஆவார்.

அன்பில் பொய்யாமொழி, 1989ஆம் ஆண்டு மற்றும் 1996 சட்டமன்றத் தேர்தல்களில் தி.மு.க வேட்பாளராக திருச்சிராப்பள்ளி - இரண்டாம் தொகுதியில் இருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். பொய்யாமொழி 28 ஆகத்து 1999 இல் இறந்தார்.

பொய்யாமொழியின் மகன், அன்பில் மகேஷ் பொய்யாமொழி ஆவார். இவர் 2016 ஆம் ஆண்டு நடந்த சட்டமன்றத் தேர்தலில், திருவெறும்பூர் தொகுதியில், திமுக வேட்பாளராகப் போட்டியிட்டு, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:1999 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:திருச்சி மாவட்ட மக்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
இமாச்சலப் பிரதேச சட்டமன்றத் தேர்தல், 1990

இந்தியாவின் இமாச்சலப் பிரதேசத்தில் உள்ள 67 தொகுதிகளுக்கு சட்டமன்ற உறுப்பினர்களைத் தேர்ந்தெடுப்பதற்காக பிப்ரவரி 1990 இல் **[[இமாச்சலப் பிரதேச சட்டமன்றம்|இமாச்சலப் பிரதேச சட்டப் பேரவைக்குத்]]** தேர்தல் நடைபெற்றது. பாரதிய ஜனதா கட்சி மக்களின் அதிக வாக்குகள் பெற்று பெரும்பான்மையான இடங்களை வென்றது மற்றும் அதன் தலைவர் சாந்த குமார் இரண்டாவது முறையாக இமாச்சல பிரதேசத்தின் முதலமைச்சராக நியமிக்கப்பட்டார். இந்திய எல்லை நிர்ணய ஆணையத்தின் பரிந்துரையின்படி தொகுதிகளின் எண்ணிக்கை 68 ஆக நிர்ணயிக்கப்பட்டது.

## முடிவுகள்

ஆதாரம்:   ஹிமாச்சல் பிரதேஷ்  சட்டமன்ற  பொது தேர்தல் 1990 புள்ளிவிவர அறிக்கை

## சான்றுகள்


## வெளி இணைப்புகள்
* தலைமை தேர்தல் அதிகாரி, ஹிமாச்சல் பிரதேஷ்

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:இமாச்சலப் பிரதேச சட்டமன்றத் தேர்தல்கள்
மேகாலயாவில் இந்தியப் பொதுத் தேர்தல், 2009

மேகாலயாவில் இந்தியப் பொதுத் தேர்தல், 2009 இரு இடங்களுக்காக நடைபெற்றது. விவ்ரங்கள் கீழே தரப்பட்டுள்ளன.

## சான்றுகள்


பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:2009 தேர்தல்கள்
பகுப்பு:மேகாலயாவில் இந்திய நாடாளுமன்றத் தேர்தல்கள்
திரிசூல மலை

திரிசூலம் என்பது மேற்கு குமாவுன் இமயமலை மலைச் சிகரங்களின் ஒரு குழுவாகும். இதன் அதிகபட்ட உயரம் 7120 மீ (திரிசூலம் 1) ஆகும். மூன்று சிகரங்களும் பார்ப்பதற்கு இந்துக்கடவுள் சிவபெருமானின் ஆயுதமான சூலத்தைப் போன்று காட்சியளிக்கின்றன.

திரிசூல மலைக்கு  வடமேற்கில் சில கிலோமீட்டர் தொலைவில் நந்தா குந்தி அமைந்துள்ளது. அதே நேரத்தில் மிருகுனி தென்கிழக்கில் உள்ளது.
## அணுகல்
திரிசூலம் மலை முகட்டை பின்வரும் பாதை வழியாக அணுகலாம்: அல்மோரா - கௌசானி - கருர்- குவால்தாம் - தெபல் - பாகர்கட் - வான் - பெதினி புகியால் - கலு விநாயக் - ரூப் குண்டம் - திரிசூலம்.

## மேற்கோள்கள்

## பிற ஆதாரங்கள்
* *This My Voyage* by T. G. Longstaff.
* *Across Peaks and Passes of Kumaun Himalayas* by Harish Kapadia.

பகுப்பு:உத்தராகண்டத்திலுள்ள மலைகள்
பால் லிங்தோ

**பால் லிங்தோ** (*Paul Lyngdoh*) என்பவர் ஓர் இந்திய அரசியல்வாதியாவார். இவர் ஐக்கிய சனநாயகக் கட்சியின் உறுப்பினர் ஆவார். 2014 ஆம் ஆண்டில் இவர் அக்கட்சியின் தலைவராக இருந்தார். 1972 ஆம் ஆண்டில் மேகாலயா மாநிலத்தின் சில்லாங் நகரத்தில் இவர் பிறந்தார். 2009 ஆம் ஆண்டு நடைபெற்ற இந்தியப் பொது தேர்தலில் பால் லிங்தோ சில்லாங் மக்களவைத் தொகுதியில் ஐக்கிய சனநாயகக் கட்சியின் சார்பாகப் போட்டியிட்டார் . ஒரு கவிஞராகவும் மேகாலயா சட்டமன்ற உறுப்பினராகவும் இவர் பணியாற்றியுள்ளார் .

## மேற்கோள்கள்

பகுப்பு:வாழும் மக்கள்
பகுப்பு:மேகாலயா அரசியல்வாதிகள்
பகுப்பு:1972 பிறப்புகள்
காளிதாஸ் ராய்

**காளிதாஸ் ராய்** (*Kalidas Roy* 1889-1975) தாகூர் காலத்திய வங்காள இலக்கியக் கவிஞர் மற்றும் ஆசிரியர் ஆவார். வைணவக் கவிஞரான லோசன் தாசின் வம்சாவளியில் வந்தவர். இவரின் தந்தை ஜோகெந்திரநாத் ராய் ஆவார். அரபு மற்றும் பாரசீக மொழிகளில் அவர் எழுதினார்.

## பணி
கொல்கத்தா பல்கலைக்கழகத்துடன் இணைந்த பெர்ஹாம்பூர் கல்லூரியில் இருந்து தனது முதல் பட்டம் பெற்றார். பின்னர் அவர் ஸ்காட்டிஷ் சர்ச் கல்லூரியில் தத்துவத்தில்  எம்ஏ பட்டம் பெற்றார்.

ராய் பாரிஷா உயர்நிலை பள்ளி (கொல்கத்தா) மற்றும் மித்ரா நிறுவனம், கொய்யுவோவின் பொவனிப்பூர் கிளை, கொல்கத்தாபோன்ற (தலைமை ஆசிரியராக) கல்வி நிறுவனங்களில் பணிபுரிந்தார்.

வங்காள இலக்கியத்தின் தாகூர் காலக் கவிஞர்களில் காளிதாஸ் ராயும் ஒருவராவார். அவருடைய கவிதைகளில் வைஷ்ணவக் கருத்துக்களின் தாக்கம் கொண்டிருந்தன. அவர் 19 கவிதை நூல்கள் எழுதினார். அவருடைய புகழ்பெற்ற கவிதைகளுள் ஆசிரியர் மாணவர்களுடனான  தொடர்பு பற்றிய ”சாத்திரதாரா”வும் “திரிரத்னா”வும் அடங்கும் அவர் கவிதைகள் மட்டுமல்லாது, சமஸ்கிருத நூல்களை மொழிபெயர்த்தார். மேலும் புத்தகங்களின் விமர்சன மதிப்பீடுகளும் செய்தார்.

25 அக்டோபர் 1975 இல் அவர் இறந்தார்.

## நூலகம்

அவருடைய கவிதைகளில் சில:
*பர்னபட்
*ரிது மங்கள்
*கிஷோலய்
*பிரோஜொபெனு
*போல்காலி
*லாஜன்ஜலி
*பல்லாரி
*அகரன்
*அகரானி

## விருதுகள்
*கவிஷேகர் (முதன்மைக் கவிஞர், 1920), பாங்கியா சாகித பரிஷத், ரங்க்பூர்
*கல்கத்தா பல்கலைக் கழகத்திலிருந்து ஜகத்தரணி ஸ்வர்ண பதக் (தங்க பதக்கம், 1953)
*கல்கத்தா பல்கலைக்கழகத்திலிருந்து சரோஜினி சுவர்ண பதக் (தங்க பதக்கம்)
*ஆனந்த பசார் குழுமம் வழங்கிய ஆனந்த் புரஸ்கார் (1963)
*ரவீந்திர புரஸ்கார் (1968), அவரது கவிதைக்காக "பூர்ணகுதி"
*விஸ்வ பாரதி பல்கலைக்கழகத்தால் வழங்கப்பட்ட தேசிகொட்டம் (1970)
*கௌரவ. டி.லிட். (1972) ரவீந்திர பாரதி பல்கலைக்கழகம்
*கௌரவ டி.லிட். (1976, இறப்புக்குப் பின்) பர்த்வான் பல்கலைக்கழகம்

## மேற்கோள்கள்

பகுப்பு:1889 பிறப்புகள்
பகுப்பு:1975 இறப்புகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியக் கவிஞர்கள்
மரியோ கனாலி

**மரியோ கனாலி ** (Mario Canali) லாஸ் ஏஞ்சல்சில் பிறந்த ஒரு ஓவியர். இவர் 1975 ஆம் ஆண்டு தன்னுடைய கலைப்பணியைத் தொடங்கினார். மின்னணு மற்றும் இலக்க முறைக் கலையைப் பயன்படுத்தி ஏராளமான ஓவியங்களை வரைந்துள்ளார்.

## வாழ்க்கை வரலாறு

1985 ஆம் ஆண்டு முதல் 1996 முடிய உள்ள ஆண்டுகளில், தன்னுடன் பணியாற்றுகின்ற பிளேவியா அல்மேன், சபின் ரெய்ப் மற்றும் ரிச்சர்டோ சினிகாக்லியா ஆகியோருடன் இவர் காரென்டி மேக்னெடிச்சே ஆய்வு மற்றும் மின்னணுவியல் கலைக்குழுவின் ஒரு பகுதியாக இருந்தார். இந்தக் குழுவினரால் உருவாக்கப்பட்ட கலைப்படைப்புகள் லாஸ் ஏஞ்சல்சில் உள்ள சிக்கிராப், லின்சில் உள்ள ஆர்சு எலக்ட்ரானிகா, மான்டே கார்லோவில் உள்ள இமேஜினா, உரோமில் உள்ள நாஸ்ட்ரோ டி அர்ஜெண்டோ போன்ற பன்னாட்டுக் கண்காட்சிகளில் பல கலந்து கொண்டு பல விருதுகளைப் பெற்றுள்ளன.

1989 ஆம் ஆண்டில், கேனாலி பெராராவில் தனது முன்னோடியான மின்னணுவியல் கலைப்படைப்பிற்கு *இமேஜின் எலக்ட்ரானிகா* என்ற விருதினைப் பெற்றார். 1993 ஆம் ஆண்டில், மார்சில்லோ காம்பியோன் என்ற கணினி அறிவியலாளருடன் கூட்டுறவாகப் பணியாற்றும் போது சடோரி என்ற மாய உண்மைத் தோற்றமுடைய ஒரு கலைப்படைப்பினை அல்லது உணர்வுகளை வெளிப்படுத்தும் கலைப்படைப்பினை உருவாக்கினார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
கூட்டு மதிப்பீடு

**கூட்டு மதிப்பீடு** அல்லது **தொகுத்தறி மதிப்பீடு** (*Summative assessment/summative evaluation/assessment of learning*) என்பது ஒரு கல்வித் திட்டத்தில் பங்கேற்றவர்களை மதிப்பீடு செய்யும் முறைகளுள் ஒன்றாகும். இம்முறையானது, மேற்கொள்ளப்பட்ட திட்டத்தின் பலனையும், பங்கேற்பாளர்களின் கற்றல் திறனையும் ஒருங்கே  மதிப்பிடுவதற்கு ஏற்றவகையில் வடிவவமைக்கப்படுகிறது. இது ஒரு குறிப்பிட்ட நேரத்தில் பங்கேற்பாளர்களின் வளர்ச்சியை சுருக்கமாக உருவாக்கும் முறைசார் மதிப்பீட்டு முறையான, "வளரறி மதிப்பீட்டு"டன் முரண்படுவதுடன் அதைவிடச் சிறந்ததாகவும் கருதப்படுகிறது. 

மாணவர்களின் கற்றல் திறனை, அந்த கற்பித்தல் அலகின் இறுதியில், ஒரு கற்றல் திறனளவுகோலுடன் ஒப்பிட்டறிவதே இம்முறையின் நோக்கமாகும். கற்றல் திட்டக் காலம் முழுவதுமாக அல்லது ஒரு குறிப்பிட்ட பாடத்தலைப்புகள் முடிந்த பின்னர் என மதிப்பீடுகள் மேற்கொள்ளப்படுகின்றன. மாணவர்களின் செயற்திறனுக்கு ஏற்ப மதிப்பெண்கள் அளிக்கப்படுகின்றன. கூட்டு மதிப்பீட்டு முறையின்படி வழங்கப்படும் மதிப்பெண்கள், விழுக்காடுகளாகவோ, தேறியவர்/தேறாதவர் என்றோ அல்லது வேறெந்தவொரு தர அளவீட்டு வடிவமாகவோ இருக்கலாம்.   கூட்டு மதிப்பீட்டிற்கு ஒரு உயர்வான மதிப்புள்ளது.

ஆறு மாதங்களுக்குப் பிறகு பள்ளிகளில் நடைபெறும் இடைப்பருவத் தேர்வுகள், இறுதி திட்டப்பணி,  தோ்வு மற்று வேறுவகையானவை உட்பட்டவை கூட்டு மதிப்பீட்டு முறைக்கு எடுத்துக்காட்டுகளாகும். கல்லூரிகளில் ஒவ்வொரு ஆறு மாதங்களுக்குப் பிறகு நடத்தப்படும் பருவத் தேர்வுகளும் இதற்கு எடுத்துக்காட்டாகும்.

## மேற்கோள்கள்

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:தேர்வுகள்
பகுப்பு:கல்வி
பிஸ்டியா

**பிஸ்டியா** (*Pistia*) என்பது ஒரு நீர்வாழ்க் களைச்செடியாகும். இதன் தாவரவியல் பெயர் *பிஸ்டியா ஸ்ட்ரயோட்டஸ்*. இது நீர் முட்டைக்கோஸ், நீர் லெட்டூஸ், நைல் முட்டைக்கோஸ் என்றும் அழைக்கப்படுகிறது. இயற்கையாக இத்தாவரத்தின் பூர்வீக இருப்பிடம் உறுதியாக அறியப்படவில்லை. இது அறிவியல்ரீதியாக முதலில் ஆப்பிரிக்காவில் உள்ள விக்டோரியா ஏரிக்கருகில் நைல் நதியில் காணப்பட்டதாக குறிப்பிடப்படுகிறது. தற்போது அனைத்து நாடுகளிலும் நீர்வழிப்பாதையில் பரவிக் காணப்படுகிறது. கிரேக்க வார்த்தையான 'பிஸ்டோஸ்', 'நீர்' என்ற பொருளுடையது.

இது பல்லாண்டு ஒரு வித்திலைத் தாவரமாகும். இதன் இலைகள் மென்மையாகவும், தடிமனாகவும் காணப்படும். இத்தாவரத்தின் இலைகள் 2 – 15 செ.மீ நீள அளவுகளில் காணப்படும். இத்தாவரத்தின் இலைகள் வெளிர்பச்சை நிறத்துடன் இணைப்போக்கு நரம்பமைவுடனும் அலை போன்ற விளிம்புகளுடனும் காணப்படும். இது நீரின் மேற்பரப்பில் மிதக்கும் செடியாகும். இலைகளின் அடிப்பரப்பில் வேர்கள் தொங்கிக்கொண்டிருக்கும். இலைகளுக்கு நடுவில் மலர்கள் மறைந்திருக்கும். கருவுறுதலுக்குப் பின் சிறு பச்சையான கனிகள் உற்பத்தியாகும். பாலிலி இனப்பெருக்கமும் இத்தாவரத்தில் காணப்படுகிறது. தாய்ச்செடிக்கும் அதன் கன்றுக்கும் இடையே ஓடுதண்டு காணப்படும். பிஸ்டியா ஒரு நன்னீர் வாழ்த்தாவரம். நீரில் அதிகமான ஊட்டச்சத்துக்கள் காணப்பட்டால் இதன் வளர்ச்சி அதிகமாகக் காண்ப்படுகிறது. இச்சூழலில் பிராணவாயுவின் அளவு குறைந்து, மீன்கள் இறந்துபோக நேரிடுகிறது. பிஸ்டியா தாவரங்கள் நீரில் ஆடை போல படரும்போது, நீரில் மூழ்கியுள்ள மற்ற தாவரங்களின் வளர்ச்சியையும் பாதிக்கிறது. *மேன்சோனியா* என்ற பேரினத்தைச் சேர்ந்த கொசுக்கள், பிஸ்டியா போன்ற தாவரங்களின் இலைகளின் அடிப்பரப்பில் முட்டைகளை இட்டு தங்கள் வாழ்க்கைச் சுழற்சியை முடித்துக்கொள்கின்றன.

## கட்டுப்பாடு
இது இயந்திர முறை மூலமாகவும், நீரில் பயன்படுத்தக்கூடிய களைக்கொல்லிகளைக் கொண்டும் கட்டுப்படுத்தப்படுகிறது. உயிரின முறையில் இரு பூச்சிகள் அதாவது *நியூஹைட்ரோனோமஸ் அஃபினிஸ்* என்ற தென் அமெரிக்கக் கூன்வண்டின் புழுக்களும், வளர்ந்த பூச்சிகளும் மற்றும் *ஸ்போடாப்டீரா பெக்டினிகார்னிஸ்* என்ற அந்துப்பூச்சியின் புழுக்களும் இத்தாவரங்களைக் கட்டுப்படுத்துகின்றன. அமேசான் வடிநிலங்களில் இது நன்னீர் ஆமைகளுக்கு உணவாகிறது.

## தாயகம்
இதன் தாயகம் ஆப்ரிக்கா மற்றும் தென் அமெரிக்காவாக இருக்கலாம் என்று நம்பப்படுகிறது.

## பயன்கள்
இது வெப்பமண்டல மீன் காட்சியங்களில் சிறு மீன்களுக்கு உணவாகப் பயன்படுத்தப்படுகிறது. பாசிகள் படராதிருக்கவும் இது பயன்படுத்தப்படுகிறது.

## மேற்கோள்கள்

## வெளி இணைப்புகள்
*
*Centre for Aquatic and Invasive Plants
*''Pistia stratiotes'' information from the Hawaiian Ecosystems at Risk project (HEAR)
*Species Profile- Water Lettuce (''Pistia stratiotes''), National Invasive Species Information Center, United States National Agricultural Library. Lists general information and resources for Water Lettuce.

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:நீர்த் தாவரங்கள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தகவற்பெட்டி தேவைப்படும் தாவரவியல் கட்டுரைகள்
பகுப்பு:பூக்கும் தாவரப் பேரினங்கள்
பகுப்பு:இலங்கையில் பரவிய ஆக்கிரமிப்பு தாவர இனங்கள்
பகுப்பு:தமிழ்நாட்டின் தாவரங்கள்
வால்டர் பிராட்டன்

**வால்டர் அவுசர் பிராட்டன்** (*Walter Houser Brattain*, பெப்ரவரி 10, 1902 – அக்டோபர் 13, 1987) ஓர் அமெரிக்க இயற்பியலாளர் ஆவார். இவர் பெல் ஆய்வுகூடத்தில் ஜான் பார்டீன், வில்லியம் ஷாக்லி ஆகியோருடன் இணைந்து புள்ளித் தொடர்புத் திரிதடையத்தை 1947 திசம்பரில் கண்டுபிடித்தார். இக்கண்டுபிடிப்புக்காக இவர்கள் மூவருக்கும் 1956 ஆம் ஆன்டின் இயற்பியலுக்கான நோபல் பரிசு வழங்கப்பட்டது. பிராட்டன் தனது வாழ்க்கையின் பெரும்பகுதியை மேற்பரப்பு மின்னணு நிலைகளின் ஆய்வுகளுக்காக அர்ப்பணித்தார்.

## மேற்கோள்கள்

பகுப்பு:1902 பிறப்புகள்
பகுப்பு:1987 இறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:அமெரிக்கக் கண்டுபிடிப்பாளர்கள்
பகுப்பு:அமெரிக்க இயற்பியலாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:குவைய இயற்பியலாளர்கள்
கி. துளசியா வாண்டையார்

**கிருஷ்ணசாமி துளசி அய்யா வாண்டையார்** (*Krishnasami Thulasiah Vandayar*, மே 11 1929 – மே 17 2021) ஒரு இந்தியா விடுதலைப் போராட்ட வீரர். இவர் தஞ்சாவூர் நாடாளுமன்ற உறுப்பினராகவும் 1991 முதல் 1996 வரை பணியாற்றியுள்ளார்.

## பிறப்பு
துளசி அய்யா வாண்டையார் தஞ்சாவூர் மாவட்டத்தில் உள்ள அம்மாப்பேட்டை அருகே உள்ள பூண்டி கிராமத்தில் கிருஷ்ணசாமி வாண்டையார் பொன்னம்மாள் தம்பதியருக்கு மகனாக 1929ஆம் ஆண்டு மே மாதம் 11ஆம் தேதி பிறந்தார்.

## கல்வி
வாண்டையார் தனது பள்ளிக் கல்வியினை ஏற்காட்டில் உள்ள மாண்ட்போர்டு பள்ளியிலும், உயர்கல்வியினைச் சென்னை லயோலா கல்லூரியிலும் கற்றார். தமிழோடு ஆங்கிலம், சமசுகிருதத்திலும் புலமைப்பெற்றிருந்தார். இவர் 'இன்ப வாழ்வு,' 'மனோரஞ்சிதம், குரல் கொடுக்கும் வானம்பாடி, பயணங்கள் தொடரும், செல்வச்சீமை ஐரோப்பா, ராக பாவம், வழிபாடு' மற்றும் ஆங்கிலத்தில், 'ஏ மெலோடியஸ் ஹார்மனி (A Melodious Harmony)' உள்ளிட்ட பல பனுவல்களை எழுதியுள்ளார்.

## திருமண வாழ்க்கை
வாண்டையார் உக்கடை அப்பாவு தேவரின் மகள் பத்மாவதியை கடந்த 1954ஆம் ஆண்டு மார்ச் 25ஆம் தேதி திருமணம் செய்துகொண்டார். இந்த தம்பதியருக்கு கிருஷ்ணசாமி வாண்டையார் என்ற மகனும் புவனேசுவரி என்ற மகளும் உள்ளனர்.

## அரசியல்
சமூக அக்கறை உள்ள இவர் இளமைக்காலம் முதலே இந்திய தேசிய காங்கிரசில் இணைத்துக்கொண்டு தீவிரமாக பணியாற்றி வந்தார். ஒன்றியத் தலைவர், தஞ்சை மாவட்ட இளைஞர் காங்கிரசு தலைவர், மாவட்ட காங்கிரசு தலைவர் உள்ளிட்ட பதவிகளை வகித்த இவர் 1991லிருந்து 1996 வரை தஞ்சாவூர் மக்களவை உறுப்பினராக இருந்தார்.

## கல்வி நிறுவனம்
தஞ்சாவூர் மாவட்டத்தில் மிகவும் பழமையான அ. வீரையா வாண்டையார் நினைவு ஸ்ரீ புட்பம் கல்லூரியினை 1956இல் நிறுவி இப்பகுதி மக்களுக்கு கல்விப்பணியாற்றி வந்தார்.

## இறப்பு
வாண்டையார் வயது மூப்பு காரணமாக தன் 93வது வயதில், 2021ஆம் ஆண்டு மே 17 அன்று சென்னையில் காலமானார்.

## மேற்கோள்கள்

பகுப்பு:2021 இறப்புகள்
பகுப்பு:10வது மக்களவை உறுப்பினர்கள்
பகுப்பு:1929 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தஞ்சாவூர் மாவட்ட அரசியல்வாதிகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
தாவரங்களின் உயிரியல் வகைப்பாடு

[thumb|கி.பி ஆறாம் நூற்றாண்டின் தொடக்கத்தில் வெளிவந்த டி மெட்டீரியா மெடிகாவில் இடம் பெற்றுள்ள வியன்னா [டையஸ்கோரடீஸ் ஆவணம். இது தொன்மையான மூலிகைகள் பற்றிய தகவல்களுடன்  டையஸ்கோரடீஸ் என்பவரால் கி.பி. 50  முதல் 70 க்குள்ளாக எழுதப்பட்ட புத்தகம்]]
**தாவரங்களின்  உயிரியல் வகைபாடு**  என்பது  பண்டைய கிரேக்க அறிஞர்கள் முதல் நவீன பரிணாம உயிரியலாளர்கள் வரை துறை அறிஞர்களால் கூறப்பட்டுள்ள தாவரங்களின் உயிரியல் வகைப்பாடாகும். பரிணாமக் கோட்பாட்டின் வருகை வரை , கிட்டத்தட்ட அனைத்து வகைப்பாடுகளும் அனைத்து உயிர்களின் சங்கிலி படிநிலை கட்டமைப்பை அடிப்படையாகக் கொண்டு இயற்கை அறிவியல் மற்றும் இயற்கை இறையியல் மூலமாகவே தாவரங்களின் வகைபாடு மற்றும் அதற்கான விளக்கங்கள் அமைக்கப்பட்டன. 18 மற்றும் 19 ஆம் நூற்றாண்டுகளில் தாவரவியலின் தொழில்முறைமயமாக்கல், முழுமையான வகைப்பாடு முறைகளை நோக்கிய மாற்றத்தைக் கொண்டு, தற்போது பரிணாமக் கோட்பாட்டினை அடிப்படையாகக் கொண்டுள்ளது.

## வரலாறு
பண்டைய கிரேக்கத்தில் அரிஸ்டாட்டிலின் மாணவராகவும், பெரிபேடிடிக் தத்துவத்தை பின்பற்றியவருமான, தியோபிராசுடசு(கிமு 372-287), தாவரங்கள் பற்றிய அவரது ஆரம்பகால ஆய்வுக் கட்டுரையான ஹிஸ்டோரியா பிளாண்டாரம்(தாவரங்களின் வரலாறு) என்பதில், 500 க்கும் மேற்பட்ட தாவர இனங்களின் பெயர்களை பட்டியலிட்டுள்ளார்.

பெடானியஸ் டியோஸ்கோரைடுசுவின் *டி மெட்டீரியா மெடிகா* தாவரங்களை முக்கியமாக அவற்றின் மருத்துவ விளைவுகளால் வகைப்படுத்தும் தாவர விளக்கங்களின் (ஐநூறுக்கும் மேற்பட்ட) முக்கியமான ஆரம்ப தொகுப்பாகும், பைசண்டைன் பேரரசர் கான்ஸ்டன்டைன் VII, 9 ஆம் நூற்றாண்டில் குர்துபாவை ஆண்ட உமையாத் கலிஃப் அப்துல்-ரஹ்மான் III க்கு இநத் மருத்துவ நூலின் நகலை அனுப்பி இப்புத்தகத்தை அரபு மொழியில் மொழிபெயர்க்க நிக்கோலஸ் என்ற துறவியையும் அனுப்பியுள்ளார். இது வெளியிடப்பட்டதிலிருந்து 16 ஆம் நூற்றாண்டு வரை பயன்பாட்டில் இருந்தது, இடைக்காலம் முழுவதும் மூலிகை நூல் என்று அறியப்பட்ட இந்நூல் முக்கியமானதாக இருந்துள்ளது.

அபு எல்-கைர் உள்பட பல்வேறு தாவரவியல் அறிஞர்களால் 11 மற்றும் 13 ஆம் நூற்றாண்டுகளுக்கு இடையில் எழுதப்பட்ட **ஆண்டலூசி தாவரவியல் உரை** என்பது நவீன அறிஞர்களால் அறியப்பட்ட மிகவும் முழுமையான தாவர உருவவியல் மற்றும் காலநிலை மாறுபாடுகள் பற்றிய விரிவான விளக்கங்களைக் கொண்ட உரையாகும்.

லின்னேயஸ் எழுதிய ஸ்பீசீஸ் பிளாண்டரம் (1753) என்ற புத்தகம் தாவர அமைப்புமுறையின் அறிவியலில் மகத்தான விளைவை ஏற்ப்படுத்தியது. இது ஐரோப்பாவில் அப்போது அறியப்பட்ட தாவர இனங்களின் முழுமையான பட்டியலை தொகுத்து, அத்தாவரங்களின் ஆண் மற்றும் பெண் பாலின உறுப்புகளின் எண்ணிக்கை மற்றும் அமைப்பைப் பயன்படுத்தி எளிதாக அடையாளம் காணும் நோக்கத்திற்காக வரிசைப்படுத்தப்பட்டது. மேலும் முதன்முதலில் தாவங்களை இருசொற் பெயரீட்டு அழைக்கும் முறையைப் பயன்படுத்தி வகைப்படுத்தப்பட்டது. 

தற்போது, ​​தாவரவியலில் அடைமொழிகளின் கடுமையான பயன்பாடு , சர்வதேச குறியீடுகளால் கட்டுப்படுத்தப்பட்டாலும், நடைமுறைக்கு மாறானதாகவும் காலாவதியானதாகவும் கருதப்படுகிறது. இனங்கள் பற்றிய பல்வேறு கருத்துக்கள் , அடிப்படை வகைப்பாடு,  அலகு, மற்றும் பெரும்பாலும் அகநிலை உள்ளுணர்வுக்கு உட்பட்டதால், இதை முழுமையாக வரையறுக்க முடியாமல்  மரபணுக் குறியீட்டை உள்ளடக்கிய மூலக்கூறுகளின் ஒற்றுமை அடிப்படையில் வரிசைப்படுத்தி வருகின்றனர்.

## மேற்கோள்கள்

பகுப்பு:தாவர அமைப்பியல்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
எஸ். முருகேசன்

**எஸ். முருகேசன்** ஓர் இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1998 மற்றும் 1999 தேர்தல்களில் அண்ணா திராவிட முன்னேற்றக் கழக வேட்பாளராக, தென்காசி தொகுதியிலிருந்து இந்திய நாடாளுமன்றத்திற்குத் தேர்ந்தெடுக்கப்பட்டார். இவரின் மனைவி வசந்தியும் தென்காசி நாடாளுமன்ற உறுப்பினராக இருந்துள்ளார்.

## மேற்கோள்கள்

பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
மார்க் லெத்தெரென்

**மார்க்கு வின்சென்ட் லெத்தெரென்** (Mark Vincent Letheren) (பிறப்பு 6 பெப்ரவரி 1971) ஒரு ஆங்கில நடிகர் ஆவார். இவர் இதழியலாளர் சைமன் கிட்சனின் பாத்திரத்தை ஏற்று ஐ தொலைக்காட்சி அலைவரிசையில் "தி பில்" என்ற நாடகத்தில் நடித்தமைக்காகவும் பிபிசி ஒன் தொலைக்காட்சி அலைவரிசையில் பென் ஆர்டிங்காக *கேசுவாலிட்டி* என்ற நாடகத்தொடரில் நடித்தமைக்காகவும் *வைர் இன் தி பிளட்* என்ற நாடகத்தில் *டிஎஸ் கெவின் ஜெப்ரீசு* பாத்திரத்தில் நடித்தமைக்காகவும் நன்கு பிரபலமானவர் ஆவார்.

## தொடக்க கால வாழ்க்கை
இவர் எஸ்ஸெக்சில் செல்ம்சுபோர்டில் பிறந்தார். இவர் ஆர்டிங்லி கல்லூரி மற்றும் கில்டுஹால் இசை மற்றும் நாடகப்பள்ளியில் பயின்றுள்ளார்.

## தொழில் வாழ்க்கை
வெள்ளித்திரையில் இவரது அறிமுகம் ரெஸ்டோரேசன் (1995 திரைப்படம்) படத்தில் ராபர்ட் டவுனி ஜூனியர் உடன் நடித்த பொழுது தொடங்கியது.

### தொலைக்காட்சி
இவர் பல்வேறு தொலைக்காட்சித் தொடர்களான *வைர் இன் தி பிளட்*, *தி பில்*, *சைலன்ட் விஷஷ்*, *கேசுவாலிட்டி*, *ஹோல்பி சிட்டி*, *வாக்கிங் தி டெட்*, *ஹார்ட்பீட்*, மற்றும் *ஏ டச் ஆஃப் பாரஸ்ட்* போன்றவற்றில் நடித்தவர் ஆவார்.

## தனிப்பட்ட வாழ்க்கை
லெத்தெரென் பிரிஸ்டலில் தனது நீண்ட கால இணையரான ஜார்ஜியா டெய்லரோடு (கேசுவாலிட்டி தொலைக்காட்சித் தொடரில் நடித்தவர்) வாழ்ந்து வந்தார்.

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:ஆங்கிலேய நடிகர்கள்
பி. சௌந்தரபாண்டியன்

**பெ. செளந்தரபாண்டியன்** ஓர் இந்திய அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். இவர் 1967 மற்றும் 1971 ஆம் ஆண்டுகளில் நடைபெற்ற தமிழ்நாடு சட்டமன்ற தேர்தலில், கிருஷ்ணராயபுரம்  தொகுதியிலிருந்து, திராவிட முன்னேற்றக் கழக வேட்பாளராகவும், அதன் பின்னர் 1977 ஆம் ஆண்டு நடைபெற்ற சட்டமன்றத் தேர்தலில், அண்ணா திராவிட முன்னேற்ற கழக வேட்பாளராகவும், தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:கரூர் மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
க. மலைச்சாமி

**கருப்பையா தேவர் மலைச்சாமி** (1936/1937 - 6, நவம்பர், 2024) என்பவர் ஓர் முன்னாள் இந்திய ஆட்சிப் பணி அதிகாரியும், அரசியல்வாதியும், முன்னாள் நாடாளுமன்ற உறுப்பினரும் ஆவார்.

பிரித்தானிய இந்தியாவின், சென்னை மாகாணத்தின், பழைய இராமநாதபுரம் மாவட்டத்தில் (இன்றைய சிவகங்கை மாவட்டம்) மலைச்சாமி பிறந்தார். 1978 ஆம் ஆண்டு இந்திய ஆட்சிப் பணி அதிகாரியானார். பின்னர் தமிழகத்தின் வேளாண் துறை இணை இயக்குநராக தனது பணியைத் தொடங்கினார். அதன் பின்னர், கோவை மாவட்ட ஆட்சியர், மதுரை மாநகராட்சி ஆணையர், தமிழ்நாடு உணவுப்பொருள் வழங்கல் துறை மேலாண் இயக்குநர், வேளாண் துறை இயக்குநர், சென்னை மாநகராட்சி ஆணையர், எழுதுபொருள் மற்றும் அச்சுத்துறை இயக்குநர், கைத்தறி மற்றும் துணி நூல் துறை இயக்குநர், தொழிலாளர் துறை ஆணையர், பொதுவிநியோகத்துறை ஆணையர், கூட்டுறவுத்துறை செயலர், உள்துறை செயலர், மாநில தேர்தல் ஆணையர் போன்ற பொறுப்புகளை வகித்தார்.

## அரசியல்வாழ்வு
பணியிலிருந்து ஓய்வுபெற்ற பிறகு, அதிமுகவில் இணைந்தார்.  1999ல் நடைபெற்ற நாடாளுமன்றத் தேர்தலில் ராமநாதபுரம் தொகுதியில் அக்கட்சி சார்பில் போட்டியிட்டார். தன்னை எதிர்த்துப் போட்டியிட்ட தி.மு.கவின் பவானி ராஜேந்திரனைவிட சுமார் ஆறாயிரத்து அறுநூறு வாக்குகள் அதிகம் பெற்று வெற்றிபெற்றார். பிறகு, 2004ஆம் ஆண்டிலிருந்து 2010ஆம் ஆண்டுவரை அக்கட்சியின் சார்பில் மாநிலங்களவைக்கு உறுப்பினராகவும் இருந்தார். இவர் 2014 ஆம் ஆண்டு மே மாதம் 15 ம் தேதி அதிமுகவிலிருந்து அதன் பொதுச்செயலாளரான ஜெயலலிதாவால் நீக்கப்பட்டார்.

## இறப்பு
சென்னையில் வசித்துவந்த இவர் மூப்பின் காரணமாக தன் 87வது வயதில் இறந்தார்.

## மேற்கோள்கள்

பகுப்பு:1937 பிறப்புகள்
பகுப்பு:13வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:2024 இறப்புகள்
பகுப்பு:சிவகங்கை மாவட்ட மக்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:இந்திய ஆட்சிப் பணி அலுவலர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:தமிழகத் தேர்தல் ஆணையர்கள்
சம்மு காசுமீரில் இந்தியப் பொதுத் தேர்தல், 2009

**[[இந்தியப் பொதுத் தேர்தல், 2009|2009 இந்திய பொதுத் தேர்தல்]] [[சம்மு காசுமீர் மாநிலம்|சம்மு மற்றும் காசுமீரில்]]** 15 வது மக்களவைக்கான 6 இடங்களுக்கு நடைபெற்றது. ஜம்மு காஷ்மீர் தேசிய மாநாட்டு கட்சி 3 இடங்களில் வெற்றி பெற்றது. இந்திய தேசிய காங்கிரசு 2 மற்றும் சுயேச்சை வேட்பாளரான ஹசன் கான் ஓர் இடத்திலும் வெற்றி பெற்றனர்.

## முடிவுகள்

### கட்சி வாரியாக முடிவுகள்

### வெற்றி பெற்றவர்கள்

## மேலும்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:2009 தேர்தல்கள்
பழனியப்ப கவுண்டர் குமாரசாமி

**பழனியப்ப கவுண்டர் குமாரசாமி** என்பவர் ஒரு இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட இந்திய நாடாளுமன்ற முன்னாள் உறுப்பினரும் ஆவார். இவர் அண்ணா திராவிட முன்னேற்றக் கழக வேட்பாளராக 1992 ல் நடந்த தேர்தல் மற்றும் 1999 தேர்தலிலும்  பழனி மக்களவைத் தொகுதியில் இருந்து இருந்து மக்களவைக்கு தேர்ந்தெடுக்கப்பட்டார்.

## ஆதாரங்கள்

பகுப்பு:10வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
சி. கிருஷ்ணன் (பொள்ளாச்சி)

**டாக்டர் சி. கிருஷ்ணன்** (பிறப்பு: 7 ஜூன் 1936) இந்தியாவின் 14 வது மக்களவை உறுப்பினர் ஆவார். இவர் தமிழ்நாட்டின் பொள்ளாச்சி தொகுதியில் போட்டியிட்டடார். இவர் மறுமலா்ச்சி திராவிட முன்னேற்றக் கழகத்தைச் சேர்ந்தவர் ஆவார்.

## ஆதாரங்கள்

பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:1936 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
மாஸ்டர் மதன்

**எம். மாஸ்டர் மதன்** என்பவர் பாரதீய ஜனதா கட்சியைச் சேர்ந்த ஒரு அரசியல்வாதி மற்றும் படுகர் இனத்தைச் சேர்ந்த ஒரு தலைவர் ஆவார். இவர்  1998 இல் இருந்து 1999 வரையும், 1999 இல் இருந்து 2004 வரையும், இரண்டு முறை மக்களவை உறுப்பினராக பாஜகவின் சார்பில் தேர்ந்தெடுக்கப்பட்டார்.
## மறைவு
மாஸ்டர் மதன் தனது 92வது அகவையில் வயது முதிர்வின் காரணமாக கோயம்புத்தூரில் மறைந்தார்.
## மேற்கோள்

பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:1932 பிறப்புகள்
பகுப்பு:2024 இறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:நீலகிரி மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
செஞ்சி என். இராமச்சந்திரன்

**செஞ்சி ந. இராமச்சந்திரன்** (*Gingee N. Ramachandran*) (பிறப்பு: சூன் 3, 1944) ஓர் இந்திய அரசியல்வாதி ஆவார். இவர் இந்திய நாடாளுமன்ற உறுப்பினராகவும் தமிழ்நாடு சட்டப் பேரவை உறுப்பினராகவும் இருந்துள்ளார்.

## வாழ்க்கை வரலாறு
செஞ்சி இராமச்சந்திரன்  விழுப்புரம் மாவட்டம் செஞ்சி வட்டம் அவியூர் கிராமத்தைச் சேர்ந்தவர். இவர் இளங்கலை பட்டத்தினை சென்னை பச்சையப்பன் கல்லூரியிலும், சட்டப்படிப்பினை சென்னை சட்டக் கல்லூரியிலும் பயின்றார். இவருக்கு ஒரு மகன் உள்ளார்.

## அரசியல்
1965 இந்தி எதிர்ப்பு போராட்டக்காலத்தில், தமிழ்த்தேசியத்தந்தை பெருஞ்சித்திரனார் நடத்திவந்த தென்மொழி இதன் மூலமாக  உணர்வேற்றப்பட்ட இராமச்சந்திரன் இந்தி எதிர்ப்பு போராட்டத்தில் கணேசமூர்த்தி உள்ளிட்ட நண்பர்களோடு சிறப்பாக களமாடினார்.  தமிழக சட்டப் பேரவைக்கு 1977, 1980, மற்றும் 1989ஆம் ஆண்டுகளில் நடைபெற்ற தேர்தலில் திராவிட முன்னேற்றக் கழக வேட்பாளராகப் போட்டியிட்டு வெற்றிபெற்றுள்ளார். பின்னர் வைகோ திமுகவிலிருந்து விலகிய போது இவரும் திமுகவிலிருந்து விலகினார். 
இவர் 14 வது மக்களவை உறுப்பினராகவும், இந்திய அரசின் நிதி அமைச்சராகவும் இருந்துள்ளார். இவர் தமிழ்நாட்டின், வந்தவாசி தொகுதியிலிருந்து, இந்திய நாடாளுமன்றத்திற்கு மறுமலர்ச்சி திராவிட முன்னேற்றக் கழக வேட்பாளராகப் போட்டியிட்டுத் தேர்ந்தெடுக்கப்பட்டார். இவர் மறுமலர்ச்சி திராவிட முன்னேற்ற கழகம் (MDMK) அரசியல் கட்சியில் உறுப்பினராக உள்ளார். திசம்பர் மாதம் 6 ஆம் தேதி, மறுமலா்ச்சி திராவிட முன்னேற்றக் கழகத்தின் பொதுச் செயலாளரான வைகோ கட்சியின் செயல் தலைவரான எல். கணேசன் மற்றும் துணை பொதுச் செயலாளர் செஞ்சி என். இராமச்சந்திரன் ஆகியோரை கட்சிக்கு எதிரான நடவடிக்கைகளில் ஈடுபட்டதற்காக, அனைத்து பதவி மற்றும் பொறுப்பிலிருந்து தற்காலிகமாக நீக்கப்பட்டனர். பின்னர் 2014ஆம் ஆண்டு செ. செயலலிதா முன்னிலையில் அனைத்திந்திய அண்ணா திராவிட முன்னேற்றக் கழகத்தில் இணைந்தார்.

## மேற்கோள்கள்

## வெளி இணைப்புகள்
* Members of Fourteenth Lok Sabha - Parliament of India website
* http://www.parliamentofindia.nic.in/ls/lok13/biodata/13TN10.html

பகுப்பு:14வது மக்களவை உறுப்பினர்கள்
பகுப்பு:1944 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:விழுப்புரம் மாவட்ட மக்கள்
பகுப்பு:இந்திய அமைச்சர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:தமிழ்நாட்டைச் சேர்ந்த ஒன்றிய அமைச்சர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:ஊர்ப் பெயரால் அறியப்படும் மக்கள்
பெ. தி. தாணு பிள்ளை

**பெ. தி. தாணு பிள்ளை** (*P. T. Thanu Pillai*), இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1951 மற்றும் 1957 தேர்தல்களில் இந்திய தேசிய காங்கிரசு வேட்பாளராக திருநெல்வேலி தொகுதியிலிருந்து இந்திய நாடாளுமன்றத்திற்கு தேர்ந்தெடுக்கப்பட்டார்.

## மேற்கோள்கள்

பகுப்பு:1ஆவது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்